Κόντι Χάκπο

Ο Κόντι Ματές Χάκπο (ολλανδικά: Cody Mathès Gakpo) (γεν. 7 Μαΐου 1999) είναι Ολλανδός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Λίβερπουλ. Ο Χάκπο αναδείχθηκε στις ακαδημίες της Αϊντχόφεν και έκανε το ντεμπούτο του στην πρώτη ομάδα τον Φεβρουάριο του 2018. Τη σεζόν 2021–22, κέρδισε το βραβείο του Ολλανδού Ποδοσφαιριστή της Χρονιάς, αφού σημείωσε 21 γκολ σε 47 αγώνες σε όλες τις διοργανώσεις. Ο Χάκπο έπαιξε στις «μικρές» εθνικές Ολλανδίας από το επίπεδο Κ18 έως το επίπεδο Κ21. Έκανε το ντεμπούτο του με την Εθνική Ολλανδίας ανδρών τον Ιούνιο του 2021, στο Ευρωπαϊκό Πρωτάθλημα του 2020.

 Πρώιμη καριέρα Ο Χάκπο γεννήθηκε στο Αϊντχόφεν και μεγάλωσε στην περιοχή Στράτουμ. Ο πατέρας του γεννήθηκε στο Τόγκο και έχει καταγωγή από την Γκάνα, ενώ η μητέρα του είναι Ολλανδή. Το 2007, εντάχθηκε στην ακαδημία νέων της ΠΣΦ Αϊντχόφεν, όπου στη συνέχεια προχώρησε σε όλες τις ομάδες νέων. Για τη σεζόν 2016–17 ήταν για πρώτη φορά μέλος της Γιονγκ ΠΣΦ, αλλά κυρίως αγωνίστηκε με την ομάδα Κ19. Ο Χάκπο έκανε το επαγγελματικό του ντεμπούτο στην Ίιρστε Ντιβίζι για την Γιονγκ ΠΣΦ στις 4 Νοεμβρίου 2016, σε έναν αγώνα εναντίον της Χέλμοντ Σπορτ. Στην υπόλοιπη σεζόν έκανε μόνο μία ακόμη εμφάνιση για την Γιονγκ ΠΣΦ. Αφού η παραγωγή του αυξήθηκε στην Ίιρστε Ντιβίζι Κ19 της επόμενης σεζόν, με 7 γκολ και 5 ασίστ σε 13 αγώνες πρωταθλήματος, τελικά προωθήθηκε στις εφεδρείες στην αλλαγή της χρονιάς. Στη δεύτερη εμφάνισή του στην Ίιρστε Ντιβίζι, στις 19 Ιανουαρίου 2017 σε μια εκτός έδρας νίκη με 3–2 εναντίον της Ντε Χράαφσχαπ, σημείωσε δύο γκολ και έδωσε την ασίστ για το τρίτο γκολ της ομάδας του. Για τη Γιονγκ ΠΣΦ, κατάφερε να πετύχει 7 γκολ τη σεζόν 2017–18, τα οποία πέτυχε σε 12 αγώνες πρωταθλήματος. Πρώτη ομάδα Ο Χάκπο έκανε το ντεμπούτο του στην πρώτη ομάδα της ΠΣΦ ως αναπληρωματικός στις καθυστερήσεις στη νίκη με 3–1 επί της Φέγενορντ στις 25 Φεβρουαρίου 2018. Τη σεζόν 2018–19, ο Χάκπο μπόρεσε να βελτιώσει περαιτέρω τις επιδόσεις του. Αυτό παρατήρησε και ο προπονητής της πρώτης ομάδας, Μαρκ Φαν Μπόμελ. Επιλέχθηκε αρκετές φορές για την αγωνιστική ενδεκάδα της πρώτης ομάδας στο πρώτο μισό της σεζόν. Αρχικά, ωστόσο, θα παρέμενε αχρησιμοποίητος αναπληρωματικός. Στην εντός έδρας νίκη με 5–1 εναντίον της Γκο Αχέντ Ιγκλς στις 3 Δεκεμβρίου 2018, σημείωσε το πρώτο χατ τρικ της επαγγελματικής του καριέρας. Αφού σημείωσε ένα γκολ και έδωσε μια ασίστ στην εντός έδρας νίκη με 5–2 εναντίον της Αλμέρε Σίτι ΦΚ στις 21 Δεκεμβρίου, έκανε το ντεμπούτο του στην Έρεντιβιζι μόλις μία ημέρα αργότερα. Στην εντός έδρας νίκη με 3–1 εναντίον της ΑΖ Άλκμααρ, αντικατέστησε τον Στίβεν Μπέρχβαϊν στα τελευταία λεπτά. Σκόραρε 9 γκολ σε 10 αγώνες πρωταθλήματος για τη Γιονγκ ΠΣΦ μέχρι το τέλος της χρονιάς και στη συνέχεια προβιβάστηκε για να γίνει τακτικό μέλος της πρώτης ομάδας. Στις 3 Φεβρουαρίου 2019, σκόραρε το πρώτο του γκολ στο πρωτάθλημα, στη δεύτερη εμφάνισή του, σε μια εντός έδρας νίκη με 5–0 επί της Φορτούνα Σιτάρντ και έδωσε επίσης μία ασίστ. Μέχρι το τέλος της σεζόν έκανε 14 συμμετοχές στο πρωτάθλημα, χωρίς όμως να καταφέρει να σημειώσει άλλο γκολ.Τη σεζόν 2019–20, έκανε το πέρασμά του στην Έρεντιβιζι και κατέγραψε 7 γκολ και άλλες τόσες ασίστ σε 25 αγώνες πρωταθλήματος.Στις 13 Σεπτεμβρίου 2020, την πρώτη αγωνιστική της σεζόν 2020–21, ο Χάκπο σημείωσε το πρώτο του γκολ για την ΠΣΦ, συμβάλλοντας στη νίκη με 3–1 επί της ΦΚ Χρόνινγκεν. Σημείωσε άλλο ένα τέρμα στις 24 Σεπτεμβρίου, στη νίκη με 5–1 στον προκριματικό του ΟΥΕΦΑ Γιουρόπα Λιγκ εναντίον της ΝΣ Μούρα, επιτρέποντας στην ΠΣΦ να προκριθεί στον γύρο των πλέι οφ. Ήταν και πάλι καθοριστικός εκεί, όταν σημείωσε το δεύτερο γκολ της ΠΣΦ στη νίκη με 2–0 επί της Ρόζενμποργκ την 1η Οκτωβρίου. Ολοκλήρωσε τη σεζόν με 29 συμμετοχές, στις οποίες σημείωσε 11 γκολ.Ο Χάκπο σημείωσε το νικητήριο γκολ για την ΠΣΦ σε μια νίκη 2–1 επί του Άγιαξ στον τελικό του Κυπέλλου Ολλανδίας 2021-22. Στις 31 Αυγούστου 2022, σημείωσε το πρώτο του χατ τρικ, σε μια νίκη 7–1 επί της ΦΚ Φόλενταμ.Παρά τις φήμες ενδιαφέροντος από τη Μάντσεστερ Γιουνάιτεντ, τη Λιντς Γιουνάιτεντ και τη Σαουθάμπτον κατά τη διάρκεια της καλοκαιρινής μεταγραφικής περιόδου του 2022, ο Χάκπο παρέμεινε στην ΠΣΦ για τη σεζόν 2022-23. Στις 28 Δεκεμβρίου του 2022 η Λίβερπουλ ανακοίνωσε επίσημα την απόκτηση του από την Αϊντχόφεν, με τον ποδοσφαιριστή να υπογράφει συμβόλαιο έως το 2028. Το ποσό της μεταγραφής ανέρχεται στα 37 εκατ. λίρες συν μπόνους, ενώ ο Χάκπο πήρε το νούμερο «18» που φορούσε στην Λίβερπουλ ο ομοθεσίτης και συμπατριώτης του Ντιρκ Κάιτ. Ο Χάκπο είχε δικαίωμα να παίξει για την Ολλανδία, την Γκάνα ή το Τόγκο σε διεθνές επίπεδο. Έπαιξε διεθνή ποδόσφαιρο νέων για την Ολλανδία σε επίπεδα Κ18, Κ19, Κ20 και Κ21 ετών.Ο Χάκπο κλήθηκε στην Εθνική Ολλανδίας ανδρών για το Ευρωπαϊκό Πρωτάθλημα Ποδοσφαίρου 2020 και έκανε το ντεμπούτο του στον τρίτο αγώνα της φάσης των ομίλων εναντίον της Βόρειας Μακεδονίας, ως αλλαγή στο 79ο λεπτό στη θέση του Φρένκι ντε Γιονγκ. Έτσι, έγινε ο πρώτος Ολλανδός παίκτης που έκανε το ντεμπούτο του σε Ευρωπαϊκό Πρωτάθλημα μετά τον Μαρτίν Φρέισεν το 1980. Ο Χάπκο κλήθηκε στην ομάδα για το Παγκόσμιο Κύπελλο του 2022 στο Κατάρ. ΠΣΦ Αϊντοχόφεν Έρεντιβιζι: 2017–18 Κύπελλο Ολλανδίας: 2021–22 Σούπερ Καπ Ολλανδίας: 2021, 2022Ατομικές Ολλανδός Ποδοσφαιριστής της Χρονιάς: 2021–22 Παίκτης του Μήνα στην Έρεντιβιζι: Σεπτέμβριος 2022, Οκτώβριος 2022 Προφίλ στον ιστότοπο της Λίβερπουλ ΦΚ Προφίλ στην ιστοσελίδα της Βασιλικής Ολλανδικής Ποδοσφαιρικής Ομοσπονδίας (στα ολλανδικά) Προφίλ στο Transfermarkt.com